### 22.    Beslutning om ekspropriation i forbindelse med arealerhvervelse ved vejen på [adresse]

**Åbent**

Sagsnr.: 326-2017-33609       J.nr.: 05.01.02           Dokumentnr.:
326-2019-17509

**Sagstype**

Beslutning.

**Resume og sagens baggrund**

I tilknytning til etableringen af den nye vej mellem
[adresse] og Hestehavebakken (vejen på [adresse]) er der indgået en
politisk aftale om at gennemføre en række tiltag, der skal forbedre
trafiksikkerheden for de bløde trafikanter i området. I den forbindelse vurderes
det, at der vil være behov for at erhverve arealer, og der skal træffes en
principiel beslutning om, at arealerne kan erhverves via ekspropriation, hvis
det ikke er muligt at indgå frivillige aftaler herom.

**Indstillinger**

Direktøren indstiller,

1.    at de nødvendige
arealer til forbedring af trafiksikkerheden i forbindelse med anlæg af vejen på
[adresse] fremmes ved ekspropriation under henvisning til vejlovens kapitel
10, hvis der ikke kan opnås en frivillig aftale herom, og

2.    at Teknik- og
Miljøudvalget udpeger et medlem af udvalget til eventuel deltagelse i
åstedsforretninger.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

I forbindelse med etablering af vejen fra [adresse] til
Sophie Mikkelsen (vejen på [adresse]) vurderes det, at der på baggrund af den
indgåede politiske aftale om at etablere mere trafiksikre løsninger for de
bløde trafikanter i området vil være behov for at erhverve arealer med henblik
på at skabe plads til de foreslåede trafiksikkerhedstiltag.

Der vil som udgangspunkt blive arbejdet for indgåelse af
frivillige aftaler om arealerhvervelsen. Hvis dette imidlertid ikke kan lykkes,
vil der være behov for, at erhvervelsen kan foretages via ekspropriation.

I
henhold til delegationsbestemmelserne kan beslutninger vedrørende
ekspropriation i generelle sager træffes i Teknik- og Miljøudvalget. På grund
af sammenhængen med de øvrige beslutninger vedrørende vejen på [adresse]
sendes beslutningen om ekspropriation også i Kommunalbestyrelsen sammen med de
øvrige sager.

Omfanget af behovet for at erhverve areal vil blive nærmere
opgjort, når de enkelte delprojekter er blevet detailprojekteret.

De trafiksikkerhedstiltag, der ønskes iværksat i forbindelse
med etableringen af den nye vej fra [adresse] til Hestehavebakken, er
beskrevet nærmere i særskilte dagsordenspunkter.

Følgende delelementer i trafiksikkerhedstiltagene vurderes
at forudsætte arealerhvervelse:

·
Forbedring af oversigtsforholdene ved den nye vejs udmunding i
Sophie Mikkelsen

·
Etablering af en dobbeltrettet cykelsti nord om præstegården

·
Udvidelse af vejtracéet på [adresse]

Administrationen anbefaler, at der træffes beslutning om, at
arealerhvervelsen kan foretages via ekspropriation, hvis det ikke er muligt at
indgå frivillige aftaler, og at Teknik- og Miljøudvalget udpeger en
repræsentant til eventuel deltagelse i åstedsforretninger.

Dette dagsordenpunkt erstatter det dagsordenspunkt, som
Teknik- og Miljøudvalget besluttede at udsætte på sit møde den 2. oktober 2018.
På baggrund af den politiske aftale om at iværksætte yderligere
trafiksikkerhedstiltag i området, vurderes det, at der vil være tale om
yderligere arealerhvervelse. Derfor er der ændringer i forhold det, der indgik
i dagsordenspunktet den 2. oktober 2018.

**Økonomiske konsekvenser**

Udgifter til ekspropriation afholdes henholdsvis inden for
det afsatte rådighedsbeløb på 13,7 mio. kr. til anlæg af vejen på [adresse]
og dels via et samlet anlægsbudget på 3,5 mio. kr. til etablering af trafiksikkerhedstiltag
i forbindelse med etableringen af den nye vejforbindelse.

**Teknik- og Miljøudvalgets møde
den 28. januar 2019:**

1.
Anbefales.

Enhedslisten (Ø) stemte imod.

Socialdemokraterne (A) stemte
imod med bemærkning om, at det ikke fremgår tydeligt hvilke arealer, der skal
eksproprieres.

2.
Udvalget udpegede formanden.

**Økonomiudvalgets møde den 30.
januar 2019:**

Teknik- og Miljøudvalgets flertalsindstilling anbefales.

Robin Nilsson, Ø, er imod indstillingens pkt. 1.

Ingelise Mathiasen og Stine Berg, A, er imod indstillingens
pkt. 1 med bemærkning om, at det ikke fremgår tydeligt hvilke arealer, der skal
eksproprieres.